Սա ևս կարևոր իրադարձություն էր, որովհետև գոռոզ կայսրը, որը հանձինս Հայաստանի ցանկանում էր տեսնել Հռոմի պրովինցիա, մեծ շուգով դիմավորեց պարթև Արշակունի գահատոհմի ժառանգին` Հայոց արքա Տրդատին: Նա ևս մեծ տոնակատարություն կազմակերպեց և Հայոց Արտաշատ մայրաքաղաքը, որը ավերել էին Հռոմեական զինվորները վերականգնելու համար նվիրեց 50 միլիոն դինար: Այդ փողով Արտաշատ մայրաքաղաքը դարձավ ավելի գեղեցիկ ու շքեղ: